**Напад на пасольства Азербайджана ў Тэгеране** быў здзейснены раніцай 27 студзеня 2023 года. У выніку здарэння адзін чалавек загінуў, двое атрымалі раненні. Нападнік быў раззброены супрацоўнікамі дыпмісіі і затрыманы паліцыяй. Афіцыйны Баку расцаніў напад як тэракт.

Інцыдэнт
--------

27 студзеня 2023 года каля 08:30 раніцы па мясцовым часе 50-гадовы іранец Ясін Гусейнзадэ, узброены AK-47, здзейсніў напад на пасольства Азербайджана ў Іране. Ён пад’ехаў да дыпмісіі на аўтамабілі SAIPA Pride разам з двума непаўналетнімі дзецьмі: 14-гадовай дзяўчынкай і 7-гадовым хлопчыкам. Прарваўшы пост аховы, нападнік забіў начальніка службы аховы дыпмісіі Архана Рызван аглы Аскерава і параніў двух іншых ахоўнікаў пры прадухіленні атакі. Супрацоўнікам пасольства ўдалося раззброіць злачынца. Стан параненых ацэньваўся як здавальняючы.

Начальнік паліцыі Тэгерана брыгадны генерал Сардар Хусейн Рахімі заявіў, што паліцыя пачала аперацыю і затрымала нападніка. Паводле папярэдняй версіі следства, яго матывам былі «асабістыя і сямейныя праблемы». Рахімі паведаміў дзяржаўнаму тэлеканалу Press TV, што яго жонка, як паведамляецца, з’яўляецца грамадзянкай Азербайджана. Па словах Гусейнзадэ, яе «трымаюць у пасольстве ўжо дзевяць месяцаў».

У сацыяльных сетках распаўсюджалі відэа нападу. На запісы з камеры відэаназірання відаць, што неўзабаве пасля таго, як двое мужчын уваходзяць у будынак, да дыпмісіі набліжаецца машына Гусейнзадэ і ўразаецца ў іншую. Ён тут жа выходзіць з аўто і хутка накіроўваецца да пасольства з аўтаматычнай зброяй у руцэ. Перад будынкам стаіць паліцэйскі пост, але нападнік праходзіць міма.

Рэакцыя
-------

Прэзідэнт і міністр замежных спраў Азербайджана назвалі інцыдэнт тэрактам.

Службай дзяржаўнай бяспекі Азербайджана  (азерб.) (бел. (СДБ) была заведзена крымінальная справа па артыкулах 12.2, 120.2.1, 12.2, 120.2.4, 12.2, 120.2.11, 12.2, 29, 120.2.7, 12.3, 214.2.1, 12.3, 214.2.3 і 12.2, 228.2.1 Крымінальнага кодэкса Азербайджана. Пачаліся следча-аператыўныя мерапрыемствы. СДБ Азербайджана накіравала звароты ў адпаведныя структуры Ірана для вырашэння неабходных пытанняў, звязаных з расследаваннем.

Крыніцы
-------

1. 1 2  BBC News Azərbaycanca 2023.
2. 1 2 3 4  *Ялчин Алиев*. По факту нападения на посольство Азербайджана в Иране возбуждено уголовное дело **(нявызн.)**. *1news.az* (27 января 2023). Праверана 27 студзеня 2023.
3. 1 2  Установлена ​​личность нападавшего на посольство Азербайджана в Иране **(нявызн.)**. *media.az* (27 января 2023). Праверана 27 студзеня 2023.
4. 1 2  Один человек погиб при нападении на посольство Азербайджана в Иране **(нявызн.)**.  РБК (27 января 2023). Праверана 27 студзеня 2023.
5. ↑  *Aynur Asgarli*. Посольство Азербайджана в Иране подверглось нападению, есть погибший **(нявызн.)**. *aa.com.tr*.  Anadolu Agency (27 января 2023). Праверана 27 студзеня 2023.
6. 1 2  BBC News 2023.
7. ↑  İrandakı səfirliyimizə hücumun anbaan görüntüləri **(нявызн.)**. *musavat.com*.  Yeni Müsavat (27 yanvar 2023). Праверана 27 студзеня 2023.

Літаратура
----------

* *Nadeem Shad*. Security guard killed in attack on Azeri embassy in Iran (англ.). *bbc.com*.  BBC News (27 студзеня 2023). Праверана 27 студзеня 2023.
* Azərbaycanın İrandakı səfirliyinə hücum: «mühafizə rəisi öldürülüb» (азерб.). *bbc.com*.  BBC News Azərbaycanca (27 студзеня 2023). Праверана 27 студзеня 2023.